Madonas novada pašvaldības saistošie noteikumi Nr. \_\_

Madonā, 2025. gada \_\_ . \_\_\_\_\_\_\_\_\_\_\_\_\_

**Grozījumi Madonas novada pašvaldības 2021. gada 25. novembra saistošajos noteikumos Nr. 19 “Par sociālajiem pakalpojumiem Madonas novadā”**

*Izdoti saskaņā ar*

*Sociālo pakalpojumu un sociālās palīdzības likuma 3. panta otro un trešo daļu,*

*Invaliditātes likuma 12. panta sesto2 daļu,*

*Ministru kabineta 2003. gada 27. maija noteikumu Nr. 275 „Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta” 6. punktu*

1. Izdarīt Madonas novada pašvaldības 2021. gada 25. novembra saistošajos noteikumos Nr. 19 “Par sociālajiem pakalpojumiem Madonas novadā”  (Latvijas Vēstnesis, 2021, 247.nr.; 2022, 110., 191. nr.; 2023, 245.nr.) šādus grozījumus:

* 1. Papildināt 5. punktu ar 5.1.22. apakšpunktu šādā redakcijā:

“5.1.22. pansijas pakalpojums”

* 1. Izteikt 60. punktu šādā redakcijā:

“60. Pakalpojuma pieprasīšanai persona Sociālajā dienestā iesniedz iesniegumu.”

* 1. Papildināt ar 61.1  punktu šādā redakcijā:

“61.1 Pakalpojums tiek piešķirts, izvērtējot personas individuālās vajadzības un pakalpojuma nepieciešamību. Sociālais dienests pieņem lēmumu par pakalpojuma piešķiršanu un izsniedz nosūtījumu pakalpojuma saņemšanai pie normatīvajos aktos noteiktajā kārtībā izvēlētā Pakalpojuma sniedzēja.”

* 1. Papildināt ar 3.1.22. apakšnodaļu šādā redakcijā:

“3.1.22. Pansijas pakalpojums

103.12 Pansijas pakalpojums (turpmāk šajā apakšnodaļā – Pakalpojums) paredzēts, lai nodrošinātu mājokli, uzraudzību, atbalstu pašaprūpes veikšanā līdz sešām stundām mēnesī, kā arī piedāvātu aktivitātes brīvā laika pavadīšanai, saglabājot patstāvīgas dzīves principus, personām, kurām ir objektīvas grūtības aprūpēt sevi vecuma vai funkcionālu traucējumu dēļ. Sociālais dienests Pakalpojuma saņēmējam var piešķirt arī citus sociālās aprūpes un sociālās rehabilitācijas pakalpojumus personas dzīvesvietā, sniedzot sociālo atbalstu atbilstoši personas funkcionēšanas spēju līmenim un veicinot personas atbildību par savu dzīvi.

103.13  Pakalpojuma saņēmēja pienākums ir samaksāt Pakalpojuma sniedzējam par dzīvojamās telpas, virtuves un koplietošanas telpu ekspluatāciju (atbilstoši lietojamai daļai).

103.14 Tiesības saņemt Pakalpojumu ir pilngadīgām personām vai personām bez noteiktas dzīvesvietas, kurām ir objektīvas grūtības aprūpēt sevi vecuma vai funkcionālo traucējumu dēļ, ja personai nepieciešamais Pakalpojuma apjoms nav lielāks par sešām aprūpes stundām mēnesī, un persona ir motivēta patstāvīgai dzīvei.

103.15 Pakalpojumu pieprasīšanai persona Sociālajā dienestā iesniedz:

103.15 1. iesniegumu;

103.15 2. iztikas līdzekļu deklarāciju;

103.15 3. ģimenes ārsta izziņu par veselības stāvokli un par normatīvajos aktos noteikto medicīnisko kontrindikāciju neesamību;

103.15 4. citus dokumentus, ja tie nepieciešami lēmuma pieņemšanai.

103.16 Lēmumu piešķirt, atteikt vai pārtraukt Pakalpojumu pieņem Sociālais dienests, pamatojoties uz sociālā darbinieka izvērtējumu.

103.17 Pakalpojumu nodrošina Pakalpojuma sniedzējs, ar kuru Sociālais dienests noslēdzis līgumu par Pakalpojuma sniegšanu.

103.18 Līdzdalības maksājums var tikt noteikts ar pašvaldības domes lēmumu.”

1. Noteikumi stājas spēkā 2025. gada 1. \_\_\_\_\_\_\_.

Madonas novada pašvaldības domes priekšsēdētājs A. Lungevičs